08/03/2012 | Administración LocalMunicipal
Narón
Secretaría
Aprobación definitiva e publicación do texto íntegro dos novos estatutos do Padroado de Cultura

O Concello Pleno de Narón aprobou en data 29/12/2011 os novos estatutos do Padroado da Cultura, publicándose un anuncio no B. O. P. de data 19/01/12 sobre a exposición ao público do expediente e o prazo para a presentación de reclamacións. Rematado este período de exposición pública sen a presentación de reclamacións, procédese á publicación do texto íntegro dos novos estatutos do Padroado da Cultura do Concello de Narón, que entran en vigor con esta publicación. De conformidade co disposto no art.107.3 da lei 30/92, de 30 de novembro, sobre o Réxime Xurídico das Administracións Públicas e Procedemento Administrativo Común e co art.10. b da lei 29/98, de 13 de xullo, reguladora da Xurisdicción Contencioso Administrativa, poderá interporse recurso contencioso-administrativo no prazo de 2 meses contados a partir da súa publicación ante a Sala do Contencioso Administrativo do Tribunal Superior de Xustiza de Galicia. Artigo 1º.- O Padroado Municipal da Cultura é un organismo autónomo de carácter administrativo en réxime de descentralización funcional, constituído ao abeiro do artigo 85.2 a) da Lei 7/85, do 2 de abril, reguladora das bases de réxime local (LBRL), na súa redacción dada pola Lei 57/2003, do 16 de decembro. Con personalidade xurídica propia e patrimonio especial, que fixa o seu domicilio no Pazo da Cultura do Concello de Narón. Artigo 2º.- O Padroado Municipal da Cultura ten como fins esenciais os seguintes: a. Fomentar o desenvolvemento das actividades culturais do Concello de Narón, coordinando os esforzos e iniciativas que se realicen cunha visión de conxunto, sen prexuízo das facultades que lle corresponden a outras entidades. b. Canalizar e fomentar a cultura promovida desde o eido escolar e afeccionado. c. Efectuar cantas xestións sexan necesarias para acadar achegas económicas coa finalidade de financiar actividades culturais. d. Fomentar, apoiar ou levar adiante estudos e investigacións sobre a nosa arte e cultura en Narón e comarca, con especial referencia á realidade cultural galega. e. Xestión da escolas municipais de índole cultural. f. Xestión de edificios municipais adscritos polo concello ao Padroado da Cultura e que sexan destinados a servizos culturais. g. Xestión integral dos espectáculos profesionais e culturais de artes escénicas desenvolvidos polo Concello de Narón. h. Facilitarlles aos cidadáns e ás cidadás de Narón a utilización preferente das instalacións municipais coa finalidade formativa e o desenvolvemento artístico. i. Xestionar o patrimonio artístico-cultural. l. Protección do patrimonio artístico-cultural fronte á espoliación. m. Ordenación, catalogación, salvagarda e inventario de fondos artístico-culturais. Artigo 3º. - No ámbito das súas competencias, o Padroado da Cultura, exercerá as seguintes potestades: a. Autoorganización, de conformidade cos presentes estatutos e sen prexuízo das que correspondan ao Pleno municipal. b. Potestade de programación e planificación das actividades propias. c. Presunción de lexitimación e executividade dos seus actos. d. Potestade de revisión de oficio de actos e acordos. e. Inembargabilidade dos bens e dereitos nos termos da normativa de aplicación ás entidades locais. f. Autonomía financeira para o exercicio dos seus fins de conformidade coa normativa aplicable ás facendas locais, correspondendo a aprobación do orzamento anual ao Concello Pleno dentro do orzamento xeral municipal e así como a conta xeral na que se incorpora a do Padroado da Cultura. g. Construción ou compra en propiedade ou en uso de instalacións con destino ao desenvolvemento de actividades culturais. h. Acondicionamento, conservación e administración das instalacións propias. i. Coordinación da utilización das devanditas instalacións, así como os programas de actividades culturais dentro do Concello de Narón. l. Contratación do persoal técnico e adminitrativo necesario para atender as distintas finalidades do Padroado. m. Formalización de convenios ou contratos públicos ou privados, relativos a actos de adquisición e administración de bens inmobles ou mobles necesarios para o cumprimento dos fins, tras a autorización do concello. n. Organización de todos os servizos do Padroado. o. Solicitude e aceptación de subvencións, auxilios e outras axudas do Estado, Comunidade Autónoma, Deputación Provincial, administracións públicas e particulares. p. Outorgamento de contratos de Tesourería, concertando préstamos para o mellor cumprimento dos seus fins e interpoñer toda clase de reclamacións e accións perante as autoridades administrativas, gobernativas e xudiciais dentro do ámbito da súa actuación, tras a autorización do concello. q. Proposta de imposición, modificación e supresión dos tributos propios e de aprobación das correspondentes ordenanzas fiscais reguladoras destes, sen prexuízo de levalo ao Pleno do concello para a súa aprobación definitiva. Artigo 4º.- Os órganos de goberno do Padroado serán: a. A Xunta do Padroado. b. O/a presidente/a. c. O/a vicepresidente/a Artigo 5º.- A Xunta do Padroado asumirá o Consello Reitor do Padroado e estará constituída da forma seguinte: a) Presidente: o alcalde de Narón. b) Vogais: a. O/a concelleiro/a delegado/a municipal de Cultura, que desempeñará a vicepresidencia. b. 1 concelleiro/a por cada grupo municipal con representación no Concello Pleno. c. 2 representates das asociacións de veciños. d. 3 representantes das asociacións culturais. e. 1 representante dos consellos escolares dos centros públicos de ensino. Os representantes municipais na Xunta do Padroado serán designados por acordo do Concello Pleno aprobado por maioría simple dos seus membros Para adecuar esta composición aos resultados das eleccións municipais a Xunta do Padroado adoptará o correspondente acordo na convocatoria de eleccións, observándose que o total de número de representantes municipais designados polo Concello Pleno, non sexa superior ao da suma do resto dos vogais, que adecuarán o seu número se así fose preciso. Así mesmo formarán parte da Xunta con voz pero sen voto: o/a xerente, o/a director/a técnico/a, e o secretario/a xeral do concello ou funcionario/a en quen delegue. Artigo 6º.- Duración do mandato. O/a alcalde/sa e os/as concelleiros/as son membros da Xunta en tanto o sexan da corporación municipal por un período non superior ao do mandato político desta. A duración do mandato dos representantes das asociacións de veciños, entidades culturais e consellos escolares será a mesma que a dos membros da corporación. A corporación municipal poderá remover aos seus representantes mediante acordo plenario, a instancias da Alcaldía ou da comisión informativa de Cultura. Artigo 7º. - Designación e remoción dos representantes das asociacións de veciños, entidades culturais e consellos escolares de colexios públicos. As eleccións organízanse por grupos. Un grupo constitúeno as asociacións de veciños, outro as entidades culturais e outro os consellos escolares dos colexios públicos. Os grupos que representan as asosciacións de veciños elixirán dous representantes e as entidades culturais elixirán tres. O grupo representante dos consellos escolares, elixirá un representante. O número de representantes por cada grupo poderá modificarse en función do determinado no artigo 5º dos presentes estatutos. As entidades culturais e as asociacións de veciños interesadas en participar, deberán cumprir os seguintes requisitos: 1. Acreditación actualizada e completa, o día do inicio da convocatoria no rexistro municipal de asociacións, como entidade veciñal ou cultural.2. As entidades constituídas por agrupacións de diversas asociacións culturais ou veciñais non poderán participar como tales agrupacións. Para a designación dos representantes das asociacións de veciños, entidades culturais e consellos escolares de colexios públicos, o/a presidente/a convocará eleccións, no prazo de tres días dende a constitución do Concello Pleno, tras a celebración das eleccións municipais. O decreto de convocatoria da presidencia indicará o prazo e lugar de presentación de candidaturas. O prazo será de quince días a partir do seguinte ao do decreto da convocatoria e o lugar de presentación será a secretaría do Padroado da Cultura. Ao quinto día despois de rematado o prazo de presentación de candidaturas, deberá procederse ás eleccións. As votacións faranse por grupos, mediante votación secreta e en lista aberta, votando cada entidade a un número de candidatos non superior ao que lle corresponde ao seu grupo na Xunta. Serán elixidos os candidatos que obteñan maior número de votos por cada un dos grupos. O/a secretario/a do Padroado levantará acta. As eleccións estarán presididas polo/a presidente/a do Padroado. En caso de dimisión do representante ocupará o seu posto o seguinte da lista máis votado. No suposto de esgotar a lista de candidatos, procederase á convocatoria parcial de eleccións nos mesmos termos e prazos da convocatoria xeral. As asociacións de veciños, entidades culturais e consellos escolares poderán remover aos representantes do seu grupo, por acordo da maioría absoluta dos membros que o integran, así como designar outros mediante o proceso antes descrito, para o que deberán solicitar á Xunta do Padroado unha convocatoria parcial relativa aos membros da entidade interesada mediante a notificación do acordo de renovación. Artigo 8º.- Será secretario/a do Padroado o/a secretario/a da corporación municipal en funcións fedatarias e de asesoramento legal, ou funcionario/a municipal en quen delegue. No suposto de delegación de funcións por parte do titular da secretaría xeral, esixirá a solicitude previa e a conformidade do titular da unidade administrativa e en ningún suposto poderán delegarse as devanditas funcións no cargo do xerente, dado que este pode non ter a condición de funcionario, o que impide legalmente a asunción de delegación das funcións reservadas a funcionarios con habilitación de carácter estatal Artigo 9º.- Corresponden á Xunta do Padroado as atribucións seguintes: a. Propoñer ao/á presidente/a o nomeamento de xerente de conformidade cos procedementos legalmente establecidos en materia de selección e provisión de persoal ao servizo das administracións públicas. b. Aprobar o regulamento de réxime interior. c. Elaborar e aprobar o orzamento co plan de investimentos e o programa financeiro que o complemente, remitíndoo ao concello para a súa aprobación definitiva. d. Aprobar o cadro de persoal e a relación de postos de traballo, nos termos fixados na lexislación local, para o seu sometemento á aprobación do concello xunto co orzamento. e. A compra de patrimonio na esfera das súas competencias, coa autorización previa do Pleno. f. A contratación de obras, servizos e subministracións non atribuídas ao/á presidente/a e a aprobación dos proxectos de obras correspondentes relacionados co servizo. g. Aprobar a operación de crédito e Tesourería. h. Fiscalizar a xestión dos órganos de goberno. i. Autorizar e dispoñer gastos, e recoñecer obrigas na esfera das súas competencias. l. Adoptar as medidas adecuadas para a mellor organización e funcionamento do Padroado. m. Aprobar e remitir ao concello a memoria anual do labor realizado. n. Ditaminar a conta anual para a súa remisión e aprobación polo Concello Pleno dentro da conta xeral municipal. o. Aprobar os programas de actividades do Padroado propostos polo/a director/a técnico/a, que poderá incorporar propostas de calquera membro da Xunta, que irán acompañados da previsión económica feita polo xerente. Artigo 10º.- O/a presidente/a do Padroado desempeña as atribucións seguintes: a. Representar ao Padroado. b. Redactar a orde do día, convocar, presidir e levantar as reunións da Xunta, dirimindo os empates co voto de calidade. c. Dirixir e impulsar as obras e servizos que afecten ao Padroado e fosen acordadas, solicitando os asesoramentos técnicos necesarios. d. Autorizar e dispoñer gastos e recoñecer obrigas ata o límite determinado pola LBRL e ordenar todos os gastos que teñan consignación expresa. e. Exercer a superior dirección do persoal. f. Ordenar a publicación dos acordos do Padroado. g. Adoptar, en caso de urxencia e baixo a súa responsabilidade, as medidas necesarias e adecuadas dando conta á Xunta. h. Contratar obras, servizos e subministracións cunha contía que non exceda os límites determinados pola LBRL en relación ás competencias da presidencia do organismo autónomo. Artigo 11º.- O/a presidente/a do Padroado dará conta resumida á Xunta das resolucións que adoptase dende a última sesión para que esta coñeza e fiscalice a xestión. Artigo 12º.- O/a vicepresidente/a substituirá ao/á presidente/a na totalidade das súas funcións nos casos de ausencia, enfermidade ou impedimento que o/a imposibilite para o exercicio das súas atribucións, así como por delegación do/da presidente/a. Artigo 13º.- O/a xerente é o/a máximo/a responsable de dirección do organismo autónomo. Deberá ser funcionario ou funcionaria de carreira ou laboral das adminitracións públicas, ou profesional do sector privado, titulado/a superior en calquera caso, e con máis de cinco anos de experiencia. Corresponde ao/á xerente, de acordo coas directrices da Xunta e as instrucións do/a presidente/a: a. Dirixir a administración do Padroado e facer executar os acordos da Xunta e as resolucións do/a presidente/a. b. Inspeccionar e impulsar as obras e servizos que afecten ao Padroado. c. Asistir ás sesións da Xunta, con voz pero sen voto. d. As demais que a Xunta lle confira. e. Elaborar o anteproxecto do presuposto anual do Padroado, incorporando neste o anteproxecto de presuposto para actividades culturais proposto polo/a director/a técnico/a. f. Relacións administrativas e financeiras con institucións e entidades. g. A responsabilidade do mantemento e sostemento das instalacións, do material e dos servizos. h. Elaborar a memoria anual sobre a xestión e as actividades do Padroado, tras a proposta do director técnico, e sometelas á aprobación da Xunta. i. Representar ao Padroado da Cultura en todos cantos actos administrativos teña que participar este, tanto dentro coma fóra do termo municipal. l. Busca de fórmulas de financiamento e comercialización de eventos ou actividades, así como o seguimento do custo das actividades e servizos prestados. Artigo 14º.- O/a director/a técnico/a, responsable da dirección técnica e da programación artística do Padroado, será un funcionario ou unha funcionaria de carreira do Concello de Narón, da administración especial en materia cultural, con adscrición ao Padroado mediante concurso de méritos no que deberá primar a experiencia no sector. Formará parte da Xunta, con voz pero sen voto, e terá os cometidos seguintes: a. Redactar os programas e proxectos técnicos de programación cultural para sometelos á Xunta, que procederá á súa aprobación. b. Encargarase da execución técnica e material da programación cultural do Padroado aprobada pola Xunta. c. Representar ao Padroado da Cultura en eventos culturais realizados fóra do termo municipal. d. Elaborar o anteproxecto de orzamento da programación cultural e das escolas do Padroado da Cultura para presentarllo ó/á xerente. e. Busca de fórmulas de financiamento e comercialización de eventos ou actividades. f. Calquera outra delegada polo/a presidente/a ou xerente do Padroado.1.- O persoal do Padroado Municipal da Cultura estará integrado por: a) Funcionarios/as de carreira do Concello adscritos/as ao Padroado. b) Funcionarios/as de carreira do propio Padroado. c) Persoal laboral contratado.2.- No caso de extinción do Padroado da Cultura, o persoal funcionario do concello adscrito a este, incorporarase ao seu posto de orixe no Concello de Narón, ou calquera outro de características similares.3.- O persoal do Padroado será seleccionado polos sistemas de selección establecidos pola normativa vixente.4.- Os postos de traballo do Padroado de Cultura estarán incorporados na RPT municipal, clasificados no organismo autónomo -Padroado de Cultura-, e serán obxecto de creación, modificación ou amortización mediante o procedemento establecido no Regulamento municipal da relación de postos de traballo Artigo 16º.- O orzamento anual para o pagamento do cadro de persoal, unha vez informado pola Xunta do Padroado, tras a proposta previa da presidencia, someterase a aprobación polo concello a través do orzamento, e deberá comprender todos os postos de traballo reservados a funcionarios/as e persoal laboral. Artigo 17º.- O persoal ao servizo do Padroado rexerase polas mesmas normas que regulan o réxime do persoal do concello en canto a cadro de persoal, relación de postos de traballo, retribucións, selección e formación de funcionarios e situacións. Artigo 18º.- A facenda do Padroado estará constituída por: 1. Os créditos incluídos no estado de gastos do orzamento do concello e especificamente consignados para este Padroado.2. Os rendementos do propio servizo: taxas e prezos públicos xerados pola prestación dos servizos tras a aprobación previa da ordenanza correspondente segundo o establecido no texto refundido da Lei reguladora das facendas locais e na Lei de bases de réxime local.3. Os rendementos patrimoniais.4. Os legados, donativos e disposicións hereditarias que se outorguen ao seu favor.5. As subvencións e achegas doutras administracións, entidades ou particulares.6. O produto da recadación pola venda de material de promoción, revistas, publicacións, etc.7. O produto das operacións de créditos.8. Calquera outra que se lle poida atribuír conforme a dereito.1.- O Padroado Municipal da Cultura elaborará un presuposto anual con expresión cifrada, conxunta e sistemática das obrigas que, como máximo, poida recoñecer e dos dereitos que prevexa liquidar durante o exercicio económico, que coincidirá co ano natural, e a el serán imputados: a) Os dereitos liquidados neste, calquera que sexa o período do que deriven. b) As obrigas recoñecidas durante este.2.- Os documentos que conforman o proxecto de orzamento anual e mais os expedientes de modificación de crédito, se é o caso, tras a proposta previa do/a director/a técnico/a, serán elaborados pola xerencia do Padroado.3.- O orzamento, cos documentos a que fai referencia o artigo 18 do RD 500/1990, do 20 de abril, será remitido ao concello antes do 15 de setembro de cada ano. Artigo 20º.- O/a interventor/a do concello, ou persoa en quen delegue, fiscalizará, terá as funcións que a normativa vixente atribúe á Intervención municipal en relación aos actos do Padroado que dean lugar ao recoñecemento e liquidación dos dereitos e obrigas ou gastos de contido económico, aos ingresos e pagos que daqueles se deriven e a recadación, investimento e aplicación, en xeral, dos fondos públicos administrativos. Artigo 21º.- O patrimonio do Padroado estará integrado polos bens que o concello lle adscriba para o cumprimento dos seus fins así como polos que o Padroado adquira con cargo aos seus propios fondos. Artigo 22º.- 1.- O concello poderá adscribir ao Padroado bens de servizo público e patrimoniais para o cumprimento dos seus fins.2.- Os bens e dereitos adscritos conservan a cualificación orixinaria que lles corresponda, incumbindo ao Padroado soamente facultades de conservación e utilización para o cumprimento dos fins que se determinen na adscrición.3.- O Padroado poderá allear os bens adquiridos por este co propósito de devolvelos ao tráfico xurídico de acordo cos seus fins particulares, tras a autorización do Pleno do Concello. a. O Padroado da Cultura rexerase polo disposto nos presentes estatutos e polo establecido nos artigos 85 e seguintes da Lei 7/1985, do 2 de abril reguladora de bases de réxime local, o artigo 301 da Lei 5/1997, do 22 de xullo da administración local de Galicia, e os artigos 45 e seguintes da Lei 6/199, do 14 de abril. b. O Padroado da Cultura, de conformidade co establecido no artigo 45.1 da Lei 6/1997, réxese polo dereito administrativo, executando, en réxime de descentralización funcional, as competencias municipais en materia de cultura ás que se refire o artigo 2 dos presentes estatutos. O Padroado da Cultura, está adscrito á área de goberno de Cultura dentro da área administrativa de Servizos Xerais, correspondendo a súa vicepresidencia ao/á concelleiro/a delegado/a de Cultura. c. A Xunta do Padroado celebrará sesións ordinarias cada 2 meses e extraordinarias cando o solicite 1/3 dos membros ou por convocatoria do/a presidente/a. d. As convocatorias corresponden ao/á presidente/a da Xunta e deberán ser notificadas aos membros da Xunta cunha antelación de dous días, salvo as urxentes. En todo caso, reflectiranse na orde do día.1.- A válida celebración en primeira convocatoria das sesións da Xunta do Padroado requirirá a presenza do/a seu/súa presidente/a e do/a secretario/a ou de quen legalmente os/as substitúa, e da metade, polo menos, dos demais membros. En segunda convocatoria, media hora máis tarde, requirirase a presenza do/a seu/súa presidente/a e do/a secretario/a ou de quen legalmente os/as substitúa e, polo menos, de tres dos restantes membros, dos cales dous, deberán ser representantes municipais designados polo Concello Pleno.2.- Os asuntos aprobaranse por maioría simple dos presentes, decidindo os empates o/a presidente/a co seu voto de calidade. Artigo 25º.- 1.- En todo o non previsto nos artigos precedentes, en canto ao funcionamento do Padroado rexerán as disposicións do réxime local que regulen o funcionamento do Pleno do Concello e supletoriamente, polo determinado na Lei 30/1992, do 26 de novembro, de réxime xurídico das administracións públicas e do procedementos administrativo común (RXPAC) no que atinxe aos órganos colexiados.2.- En canto ao procedemento, o Padroado rexerase polo disposto na Lei 7/1985, do 2 de abril e a lexislación estatal sobre procedemento administrativo común. Artigo 26º.- Os acordos da Xunta serán recorribles en alzada ante o Concello Pleno no prazo legalmente establecido, ou ben serán recorribles na forma en que en cada momento sinale a lexislación vixente de réxime local e os que esta adopte para o efecto. Serán recorribles ante os tribunais competentes en cada caso. Artigo 27º.- As facultades de tutela do concello serán as seguintes: a) O control e fiscalización dos órganos de goberno do Padroado. b) Aprobación do cadro de persoal e do orzamento, co plan de investimentos e programas financeiros. c) Aprobación da conta xeral. d) Alleamento, cesión ou gravame dos bens inmobles. Artigo 28º.- A modificación destes estatutos requirirá o acordo inicial do Concello Pleno, o ditame favorable da Xunta do Padroado e o acordo final do Concello Pleno, tras o preceptivo ditame da Comisión Informativa de Cultura ou comisión con competencias na área cultural. Artigo 29º.- O Padroado poderá ser disolto polo concello mediante acordo do Concello Pleno. Artigo 30º.- Unha vez extinguido o organismo Padroado Municipal da Cultura, reverterán ao concello os bens e dotacións que este constituíse, cos incrementos experimentados por beneficios derivados do servizo ou achegas de terceiros non destinados a unha finalidade específica así como o persoal funcionario, laboral fixo ou indefinido adscrito a este. Primeira.- O Padroado poderá esixir ás entidades usuarias das instalacións un seguro de responsabilidade civil. Segunda.- A Xunta do Padroado poderá incorporar a esta colaboradores, con voz pero sen voto, para cometidos específicos ou xerais, a proposta de calquera dos seus membros e por acordo da maioría destes. Primeira.- En tanto non se provea o posto de xerente do Padroado polo procedemento legalmente establecido, as súas funcións serán exercidas, por un funcionario ou funcionaria municipal debidamente capacitado/a, en réxime de acumulación de tarefas e designado/a polo/a presidente/a. Segunda.- As funcións do/a director/a técnico/a serán exercidas polo/a coordinador/a municipal de actividades culturais ata a súa provisión definitiva. Narón, 28 de febreiro de 2012 O Alcalde, José Manuel Blanco Suárez